विज बोले-16 की डिस्पेंसरी में जल्द दिया जाएगा स्टाफ
हरियाणाविधानसभा सत्र में पंचकूला के विधायक ज्ञानचंद गुप्ता ने शुक्रवार को सेक्टर-16 की डिस्पेंसरी में स्टाफ की कमी का मुद्दा उठाया। उन्होंने कहा कि इस डिस्पेंसरी में पर्याप्त इंफ्रास्ट्रक्चर है लेकिन स्टाफ की कमी के कारण लोगों को इसका फायदा नहीं मिल रहा है। उन्होंने डिस्पेंसरी में रिक्त पद भरने की मांग की।
ज्ञानचंद गुप्ता ने कहा कि सेक्टर 16 की डिस्पेंसरी के आसपास करीब 5000 की आबादी है। इसमें इंदिरा कालोनी, राजीव कालोनी, बुढ़नपुर, सेक्टर 16 और सैक्टर 17 का एरिया आता है। इंदिरा कालोनी राजीव कालोनी में गरीब परिवारों के लोग है जोकि झुग्गी-झोपड़ी में रह रहे हैं। इन्हें सेक्टर 6 के अस्पताल में जाना पड़ता है जहां काफी भीड़ रहती है। उन्होंने कहा कि डिस्पेंसरी में गाइनाकॉलोजिस्ट रेडियोग्राफर होने से लोग परेशान होते हैंै। हरियाणा गवर्नमेंट में स्वास्थ्य मंत्री अनिल विज ने उनके सवाल का जवाब देते हुए कहा कि सेक्टर 16 की गवर्नमेंट डिस्पेंसरी में खाली पदों को जल्द भरने का प्रयास किया जाएगा।
hin_Deva hin_Deva hin_Deva